ועדת החוקה, חוק ומשפט, כנסת 20, פרוטוקול מספר 140, 2016-03-01 14:15

ניסן סלומינסקי: רבותי, אנחנו מחדשים את ישיבת הוועדה בנושא של הצעת חוק הדגל, הסמל והמנון המדינה (תיקון מס' 6) (שם המדינה), התשע"ו-2016, נושא שעסקנו בו קודם ועשינו פסק זמן להתייעצות.

ניסן סלומינסקי: אני מקווה שהגורמים, הייעוץ המשפטי ומגיש החוק הגיעו להסכמה.

אורן אסף חזן: אני אתחיל?

<נעמה מנחמי: לא.

<נעמה מנחמי: אני אקריא.

<נעמה מנחמי: "תיקון סעיף 1 1.

<נעמה מנחמי: בחוק הדגל, הסמל והמנון המדינה, התש"ט-1949 (להלן – החוק העיקרי), בסעיף 1, אחרי סעיף קטן (ג) יבוא: (ד) "שם המדינה" – פירושו השם "ישראל" כפי שמועצת העם הכריזה עליו ביום ה' באייר התש"ח (14 במאי 1948) כעל שם המדינה.

<נעמה מנחמי: ".

אורן אסף חזן: תני לי לבקש שיהיה "עליה", במקום - - -

<נעמה מנחמי: אני אקריא.

<נעמה מנחמי: "תיקון סעיף 6 2.

<נעמה מנחמי: בסעיף 6(4) לחוק העיקרי, במקום "בדגל המדינה" יבוא "בדגל המדינה, בשם המדינה.

<נעמה מנחמי: ".

<נעמה מנחמי: אני אסביר את השינוי שעשינו מאז הישיבה הקודמת והוא הוספת המילה "פירושו" שתואמת בהחלט, כפי שאמר חבר הכנסת חזן בצדק, תואמת את נוסח החוק.

<נעמה מנחמי: פעם, בחוקים ישנים, במקום סעיף הגדרות היה כתוב סעיף פירושים.

אורן אסף חזן: הכריזה עליה.

<נעמה מנחמי: הכריזה עליו.

<נעמה מנחמי: עליו.

אורן אסף חזן: אני מבקש שיהיה "עליה".

<נעמה מנחמי: סליחה.

ניסן סלומינסקי: שנייה רבותי.

ניסן סלומינסקי: אני מציע שפשוט תשאלו את הנסחית

<נעמה מנחמי: זה מה שאני הצעתי.

אורן אסף חזן: אין בעיה.

אורן אסף חזן: אני אעלה אל הנסחית.

<נעמה מנחמי: הנסחית תכריע אם מדובר ב"עליו" או "עליה".

ניסן סלומינסקי: אתם בתוך העניין?

<נעמה מנחמי: אביטל, זה בסדר שדפנה תחליט אם זה עליו או עליה?

<אביטל שטרנברג: כן.

ניסן סלומינסקי: בסדר גמור.

אורן אסף חזן: אני אעלה אליה עכשיו.

ניסן סלומינסקי: מי בעד לאשר את הצעת חוק הדגל, הסמל והמנון המדינה (תיקון מס' 6) (שם המדינה), התשע"ו–2016 לקריאה שנייה ושלישית.

ניסן סלומינסקי: מי שבעד ירים את ידו.

ניסן סלומינסקי: אתה יכול להצביע?

ניסן סלומינסקי: לא? לך מותר להצביע?

אורן אסף חזן: אני במקום חבר כנסת אחר.

ניסן סלומינסקי: מבחינת הנושאים האחרים.

אורן אסף חזן: בגלל שאני הגשתי חוק.

אורן אסף חזן: אני לא יודע.

ניסן סלומינסקי: לא יודע.

ניסן סלומינסקי: לא זה שאתה מגיש חוקים, מבחינת זה שפרשת או לא פרשת.

אורן אסף חזן: לא, לא, הכול בסדר.

ניסן סלומינסקי: הכול בסדר.

אורן אסף חזן: אני פרילנסר, אני פרילנסר.

אורן אסף חזן: אני ממלא מקום בכל ועדה.

<נעמה מנחמי: בכפוף להכרעה של דפנה לגבי - - -

ניסן סלומינסקי: כן.

ניסן סלומינסקי: אני אומר מי בעד זה בכפוף לשינויים שעשינו פה.

<נעמה מנחמי: "פירושו" והמילה "עליו" או "עליה".

אורן אסף חזן: איך זה עובד, אני שואל את היועצת המשפטית, כל ח"כ הוא ממלא מקום או שצריך להיות מוגדר כממלא מקום?

ניסן סלומינסקי: פה לא צריך.

<נעמה מנחמי: פה אין בעיה.

<נעמה מנחמי: אין לנו ממלאי מקום.

אורן אסף חזן: בחוץ וביטחון אני יודע, בגלל זה שאלתי.

<נעמה מנחמי: אין שום בעיה.

<נעמה מנחמי: אתה יכול להצביע.

אורן אסף חזן: אני בעד.

<נעמה מנחמי: אלא אם כן יש לך בעיות אחרות - - -

אורן אסף חזן: אין לי שום בעיות.

אורן אסף חזן: בעד – פה אחד

ניסן סלומינסקי: אושר פה אחד והנושא אם זה יהיה "עליו" או "עליה" יעבור להחלטה של המנסחות, של המנסחת.

ניסן סלומינסקי: תודה רבה.

ניסן סלומינסקי: תודה רבה למשרד המשפטים, תודה רבה למשרד הפנים, תודה רבה ליועצת המשפטית.

אורן אסף חזן: לכם זה משנה אם זה "עליו" או "עליה"?

<אביטל שטרנברג: בוודאי.

<אביטל שטרנברג: זה - - -

ניסן סלומינסקי: לא משנה.

ניסן סלומינסקי: אל תהפכו כל דבר לאידאולוגיה.

אורן אסף חזן: אם זה יעלה, אתם תתנגדו?

אורן אסף חזן: אני רוצה להבין.

<אביטל שטרנברג: יכול מאוד להיות.

ניסן סלומינסקי: חברה, אל תהפכו כל דבר לאידאולוגיה.

ניסן סלומינסקי: כאן עכשיו הנושא הוא נושא של עברית.

<אביטל שטרנברג: ההגדרה היא של שם המדינה.

ניסן סלומינסקי: הבנתי.

ניסן סלומינסקי: כאן הנושא של עברית.

ניסן סלומינסקי: תלכו למנסחת.

ניסן סלומינסקי: תודה רבה, אדוני, שיהיה לך בהצלחה.

אורן אסף חזן: שיהיה לעם ישראל בהצלחה.

אורן אסף חזן: נדהמתי לגלות כמה קשה להגדיר את המדינה שלנו.

ניסן סלומינסקי: ברגע שתגמרו את הניסוח, מתי את יכולה להעביר את זה?

<נעמה מנחמי: בהקדם האפשרי.

ניסן סלומינסקי: מה הקדם?

אורן אסף חזן: מה זה הקדם אפשרי?

<נעמה מנחמי: תלוי בנסחית החוק.

ניסן סלומינסקי: זה קצר כאן, זה כלום.

<נעמה מנחמי: נכון, אבל מאחר ומדובר - - - יש אצלה תור מפה ועד להודעה חדשה.

<נעמה מנחמי: אני לא יכולה להתחייב בשמה.

<נעמה מנחמי: אני יכולה להתחייב שאני אכין את זה - - -

אורן אסף חזן: זה כאילו דווקא עכשיו?

<נעמה מנחמי: ממש לא.

<נעמה מנחמי: חס וחלילה.

<נעמה מנחמי: זה לא קשור אלי.

<נעמה מנחמי: אתה רוצה, תתאם עם נסחית החוק, בבקשה.

<נעמה מנחמי: אני אכין את זה למחר ב-08:00 בבוקר ברגע שיהיה תור אצל נסחית החוק.

ניסן סלומינסקי: בסדר.

ניסן סלומינסקי: אז הוא יתלבש על הנושא.

אורן אסף חזן: אני אלך אליה עכשיו.

ניסן סלומינסקי: שיהיה בהצלחה אדוני.